
REPUBLIKA E SHQIPËRISË

Kuvendi
P R O J E K T L I GJ

Nr.  ______, datë __________

PËR

KUJDESIN SHËNDETËSOR TË VEÇANTË TË PUNONJËSVE TË STRUKTURAVE SPECIALE OPERACIONALE TË POLICISË SË SHTETIT

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

                                 V E N D O S I:

Neni 1

Punonjësit e strukturave speciale operacionale të Policisë së Shtetit përfitojnë një trajtim të veçantë për kujdes shëndetësor, me qëllim diagnostikimin dhe trajtimin e sëmundjeve, në funksion të përmbushjes së detyrës së tyre.

Neni 2

Kujdesi shëndetësor i veçantë i punonjësve të strukturave speciale operacionale të Policisë së Shtetit i ofruar nga shoqëria e sigurimit, e përzgjedhur sipas rregullave të përcaktuara në legjislacionin në fuqi për prokurimin publik, përfshin shpenzimet për diagnostikimin, trajtimin me medikamente mjekësore dhe shërbime spitalore si pacient i brendshëm.

Neni 3

Kategoria e punonjësve të strukturave speciale operacionale të Policisë së Shtetit, që përfitojnë kujdes shëndetësor të veçantë, përcaktohet me vendim të Këshillit të Ministrave.

Neni 4

Ky ligj hyn në fuqi 15 ditë pas botimit në “Fletoren zyrtare”.

K R Y E T A R I

ILIR META

